Tuanku Abdul Rahman dari Negeri Sembilan

Tuanku Sir Abdul Rahman ibni Almarhum Tuanku Muhammad GCMG (Jawi: توانكو سر عبدالرحمن ابن المرحوم توانكو محمد; 24 Agustus 1895 - 1 April 1960) adolah Yang di-Pertuan Besar Negeri Sembilan sajak 1933, sakaligus Yang di-Pertuan Agong patamo Federasi Malaya sajak 1957, hinggo kematiannyo pado 1960.
Abdul Rahman lahia di Seri Menanti pado 24 Agustus 1895, anak kaduo dari Tuanku Muhammad ibni Tuanku Antah, Yang di-Pertuan Besar dari Negeri Sembilan modern patamo sajak 1895, katujuah sajak Rajo Malewa. Bundonyo iolah Tunku Puan Chik. Inyo mandapek pandidikan partamo di Sekolah Melayu Jempol, lalu di Malay College dari taun 1907 jo 1914.
Inyo bakarajo di Sekretariat Federal Persekutuan Tanah Melayu di Kuala Lumpur salamo satahun sabalun ditunjuk sabagai Asisten Kolektor Pendapatan Tanah di Seremban. Inyo manjabat di Malayan Volunteer Infantry sabagai letnan kaduo, lalu naiak pangkat sabagai letnan pada 1918. Katiko abangnyo, Tunku Abdul Aziz, maningga pado taun 1917, inyo diduduakan manjadi Tuanku Muda Serting.
Inyo lalu ditunjuk sabagai Assistant Malay Officer di Klang sabalun ditransfer ka Sepang. Inyo ditunjuak sabagai Assistant Collector of Land Revenue di Ulu Selangor. Karirnyo mananjak katiko inyo dinaiakan jabatannyo sabagai Assistant District Officer. hingo bakarajo sabanta di Mahkamah Agung Kuala Lumpur.
Pado taun 1925, inyo mangawanan apaknyo, Tuanku Muhammad, ka Inggris untuak Pameran Kekaisaran Britania di Wembley sakaligus mangunjungi Rajo George V. Salamo pajalanan ka Britania Raya, inyo mamutuskan untuak baraja hukum. Dek izin Tuanku Muhammad, inyo manatap di Inggris hinggo lulus kuliah gelar hukum. Inyo manjadi pengacara anggota di Inner Temple, sabuah asosiasi pengacara tanamo di Inggris. Tigo taun lapeh, pado taun 1928, inyo diundang ka bar. Di London, inyo dipilih sabagai Presiden partamo dari Kesatuan Melayu United Kingdom, salah satu kalompok nasionalis Melayu paliang mulo.
Sasudah baliak ka Malaya pado bulan Desember 1928, inyo manjabat dalam Malayan Civil Service di pabagai negeri di Malaya. Salamo babarapo taun patamo, inyo manaiak janjang hinggo manjadi hakim. Sasudah itu, inyo ditunjuk sabagai Kapalo Distrik.
Pado taun 1933, Tuanku Muhammad maningga, dan Abdul Rahman dipiliah untuak duduak tahta Negeri Sembilan. Pado wakatu itu, inyo alah manjadi surang pengacara, sahinggo inyo manjadi satu-satunya panguwaso Malaysia nan punyo kualifikasi pengacara.
Tuanku Abdul Rahman pado maso pendudukan Japang di Malaya (1942-1945) mambuek pidato nan mandukuang balatentara Japang, tetapi Japang tetap manakan rajo-rajo di Malaya dan mangurangi hak kaistimewaan mereka. Pado taun 1948, inyo manandatangani pambantukan Federasi Malaya, meskipun kudian inyo mangajukan keberatan ka Clement Attlee tantang bantuak pamarentahanyo.
Tuanku Abdul Rahman dipiliah sabagai Yang di-Pertuan Agong patamo sajak taun 1957 untuak jabatan salamo limo taun. Inyo manang salapan dari sambilan suaro, sadang kandidat kaduo iolah Sultan Abu Bakar dari Pahang nan labiah senior. Inyo ditabalkan pado tanggal 2 September di Balairung Seri Istana Negara (kini Museum Diraja Malaysia).
Dek tradisi Malayu indak mangenal mahkota, partabalan Yang di-Pertuan Agong ditandai katiko inyo mancium keris diraja nan dihunuskannyo. Salain itu, karagaman adat Malayu di Malaysia mampangaruhi unsur kabesaran nan dipakai, seperti Baju Muskat dari Kedah sarato Gendang Nobat. Yang di-Pertuan Agong barikuiknyo mamakai pulo tengkolok (deta) Dendam Tak Sudah nan biaso dipakai oleh Yang di-Pertuan Besar Negeri Sembilan.
Tuanku Abdul Rahman mandukuang demokrasi parlemen dan salah satu kutipan nan paliang takenal iolah katiko saurang pejabat asing dari Timur Tangah mangeluh pado taun 1959 tantang Tunku Abdul Rahman, perdana menteri wakatu itu dan mamintak inyo untuak malengserannyo. Abdul Rahman manjawek: "Sayangnyo, ambo indak dapek malengserannyo; inyo dipiliah dek rakyat, dan sabagai Perdana Menteri negeri ko inyo dapek malengseran ambo!"
Ampek taun manjabat, Tuanku Abdul Rahman maningga dalam laloknyo di Istana Negara Kuala Lumpur, pagi hari 1 April 1960. Jasadnyo disamayaman di Istana Negara. Bisuaknyo, jasadnyo diarak sacaro kanegaraan di Kuala Lumpur, lalu dibaok jo kareta api ka Seremban dan diarak hinggo ka Istana Besar Seri Menanti, kadiamannyo sabagai Yang di-Pertuan Besar. Inyo dikubur di Kubur Diraja Seri Menanti pado 5 April 1960.
Tuanku Abdul Rahman salamo hiduiknyo manikah ampek kali, iolah:
Tuanku Abdul Rahman punyo tigo anak laki-laki jo limo anak perempuan. Dari Tuanku Maharum lahialah anak patamo, Tuanku Munawir. Dari Che' Maimunah, lahialah Tunku Aida, Tuanku Ja'afar, Tunku Sheilah jo Tunku Abdullah. Dari Tunku Kursiah lahialah duo anak padusi. Dari Tunku Zaidah lahialah anak padusi paling bungsu.
His daughter, Sultanah Bahiyah, from his third marriage to Tunku Kurshiah served as Sultanah of Kedah upon the accession of her husband, Sultan Abdul Halim, in 1958 until her death in 2003. She also served as the fifth Raja Permaisuri Agong of Malaysia from 1970 to 1975.